cyanic-selkie/wikianc huggingface dataset:
மூன்றாம் ஆங்கிலேய மராத்தியப் போர்
வளர்ந்து வரும் ஆங்கிலேய சக்தி
18 ஆம் நூற்றாண்டின் முற்பகுதியில் மராத்தியர்கள் முகலாயர்களுடன் சண்டையிட்டுக் கொண்டிருந்தபோது, மும்பை, சென்னை மற்றும் கொல்கத்தாவில் ஆங்கிலேயர்கள் சிறிய வர்த்தக பதவிகளை வகித்தனர். 1739 மே மாதம் மராட்டியர்கள் அண்டை நாடான வசாயில் போர்த்துகீசியர்களை தோற்கடித்ததைக் கண்ட பிரித்தானிய மும்பையின் கடற்படைப் பதவியை பலப்படுத்தியது. மராத்தியர்களை மும்பையிலிருந்து வெளியேற்றுவதற்கான முயற்சியாக, ஒரு ஒப்பந்தத்தை பேச்சுவார்த்தை நடத்த ஆங்கிலேயர்கள் தூதர்களை அனுப்பினர். அதில் தூதர்கள் வெற்றி பெற்றானர், மேலும் 1739 ஜூலை 12 அன்று ஒரு ஒப்பந்தம் கையெழுத்தானது, இது மராத்திய பிரதேசத்தில் சுதந்திர வர்த்தகத்திற்கான பிரித்தானிய கிழக்கிந்திய கம்பெனி உரிமைகளை வழங்கியது. தெற்கில், ஐதராபாத்தின் நிசாம் மராட்டியர்களுக்கு எதிரான போருக்கு பிரெஞ்சுக்காரர்களின் ஆதரவைப் பெற்றார். [குறிப்பு 2] இதற்கு எதிர்வினையாக, பேஷ்வா ஆங்கிலேயரிடம் ஆதரவைக் கோரினார், ஆனால் அவர்கள் மறுத்துவிட்டனர். ஆங்கிலேயர்களின் வளர்ந்து வரும் சக்தியைக் காண முடியாமல், உள்நாட்டு மராத்திய மோதல்களைத் தீர்க்க அவர்களின் உதவியை நாடி பேஷ்வா ஒரு முன்னுதாரணத்தை அமைத்தார். ஆதரவு இல்லாத போதிலும், மராத்தியர்கள் ஐந்து ஆண்டுகளில் நிசாமை தோற்கடிக்க முடிந்தது.
ஆங்கிலேயர்-மராத்தியர் உறவுகள்
கோல்கர் மற்றும் சிண்டேவின் முரண்பாடான கொள்கைகள் மற்றும் பேஷ்வாவின் குடும்பத்தில் ஏற்பட்ட உள் தகராறுகள் காரணமாக 1773 இல் நாராயணராவ் பேஷ்வாவின் கொலையின் காரணமாக வடக்கில் மராத்திய ஆதாயங்கள் ரத்து செய்யப்பட்டன. இதன் காரணமாக, வட இந்தியாவில் இருந்து மராத்தியர்கள் கிட்டத்தட்ட மறைந்து விட்டனர். உள்நாட்டு மராத்திய போட்டிகள் காரணமாக ரகுநாதராவ் பேஷ்வா பதவியிலிருந்து வெளியேற்றப்பட்டார். அவர் ஆங்கிலேயரின் உதவியை நாடினார், அவர்கள் 1775 மார்ச்சில் அவருடன் சூரத் ஒப்பந்தத்தில் கையெழுத்திட்டனர். இந்த ஒப்பந்தம் சால்செட் தீவு மற்றும் பஸ்ஸீன் கோட்டையின் கட்டுப்பாட்டிற்கு ஈடாக அவருக்கு இராணுவ உதவியை வழங்கியது.
பிரித்தானிய கிழக்கிந்திய கம்பெனி
இந்தியா வருவதற்கு ஆங்கிலேயர்கள் ஆயிரக்கணக்கான மைல்கள் பயணம் செய்தனர். அவர்கள் இந்திய புவியியலைப் படித்தனர் மற்றும் இந்தியர்களைக் கையாள உள்ளூர் மொழிகளில் தேர்ச்சி பெற்றனர். [குறிப்பு 5]
போரின் போது, பிரித்தானிய கிழக்கிந்திய கம்பெனியின் சக்தி அதிகரித்துக்கொண்டே இருந்தது, அதே நேரத்தில் மராட்டிய பேரரசு வீழ்ச்சியடைந்தது. முந்தைய ஆங்கிலோ-மராத்தா போரில் ஆங்கிலேயர்கள் வெற்றி பெற்றனர் மற்றும் மராட்டியர்கள் அவர்கள் தயவில் இருந்தனர். இந்த நேரத்தில் மராட்டிய பேரரசின் பேஷ்வா இரண்டாம் பாஜி ராவ் ஆவார். முன்னர் பேஷ்வாவுடன் பக்கபலமாக இருந்த பல மராட்டிய தலைவர்கள் இப்போது பிரிட்டிஷ் கட்டுப்பாட்டில் அல்லது பாதுகாப்பில் இருந்தனர்.
மேற்கோள்கள்
* பகுப்பு:19 ஆம் நூற்றாண்டுப் போர்கள் பகுப்பு:பிரித்தானியக் கிழக்கிந்தியக் கம்பனி போர்கள் பகுப்பு:மராட்டியப் பேரரசு பகுப்பு:மகாராட்டிர வரலாறு
விசுடன் துடுப்பாட்டாளர்களின் நாட்குறிப்பு
விசுடன் துடுப்பாட்டாளர்களின் நாட்குறிப்பு (Wisden Cricketers' Almanack, பெரும்பாலும் சுருக்கமாக விசுடன் (விஸ்டன்) என்றும் வழக்குமொழியில் துடுப்பாட்ட விவிலியம் என்றும் அறியப்படுகிறது) ஐக்கிய இராச்சியத்திலிருந்து ஆண்டுதோறும் வெளியிடப்படும் ஓர் புகழ்பெற்ற துடுப்பாட்ட உசாத்துணை நூலாகும். உலகின் விளையாட்டுத் துறையில் வெளியிடப்படும் உசாத்துணை நூல்களில் மிகவும் புகழ் வாய்ந்ததாகக் கருதப்படுகிறது.
வரலாறு
விசுடன் 1864ஆம் ஆண்டு ஆங்கில துடுப்பாட்ட வீரர் ஜான் விசுடன் (1826–84) என்பவரால் துவங்கப்படது. அந்நாள் முதல் ஆண்டுதோறும் இடைவெளியின்றி இன்றுவரை வெளியாகும் இந்நூல் வரலாற்றிலேயே மிகநீண்ட தொடர்ச்சியான பதிப்பினைக் கொண்டிருக்கும் விளையாட்டு ஆண்டுமலராக உள்ளது. முதல் ஐந்து பதிப்புகள் துடுப்பாட்டாளரின் நாட்குறிப்பு என வெளிவந்தது. ஆறாவது பதிப்பிலிருந்தே இப்போதுள்ள தலைப்பில் துடுப்பாட்டாளர்களின் நாட்குறிப்பு என வரலாயிற்று. (ஆங்கிலத் தலைப்பில் ஒற்றை மேற்கோள்குறி இடம் மாறியது!).
உள்ளடக்கம்
தற்போது நடப்பில் இருக்கும் பதிப்பில் கீழ்வரும் பிரிவுகள் உள்ளன:
விருதுகள்
1889ஆம் ஆண்டு முதல் வழங்கப்படும் வழமையான ஆண்டின் விசுடன் துடுப்பாட்டாளர்கள் விருதுகள், மற்றும் 2004ஆம் ஆண்டு முதல் வழங்கப்படும் உலகின் விசுடன் முன்னணி துடுப்பாட்டாளர்.
சாதனைகள்
முழுமையாக இருக்க முயற்சிகள் இல்லாவிடினும்,வழமையாக விளையாட்டின் முதன்மை புள்ளிவிவர மூலம். தற்காலங்களில் இதனைவிட இற்றைப்படுத்தப்பட்ட கூடுதல் தரவுகள் உள்ள விசுடனின் இணையதளம் கிரிக்கின்ஃபோவிற்கு கூடுதல் தளமாக விளங்குகிறது.
ஆங்கிலத் துடுப்பாட்டம்
மிக விரிவான பிரிவு இதுவே. முந்தைய வேனில்காலத்தில் ஐக்கிய இராச்சியத்தில் நடந்த அனைத்து முதல்தர துடுப்பாட்டங்களின் புள்ளியட்டைகள், சிறு நிலப்பகுதிகளின் (minor counties) துடுப்பாட்டங்களின் சுருக்கங்கள், பள்ளி மற்றும் பிரீமியர் சங்கத் துடுப்பாட்டம் உட்பட பல தரவுகள் இடம் பிடித்துள்ளன.
வெளிநாட்டுத் துடுப்பாட்டம்
அனைத்து பன்னாட்டுத் துடுப்பாட்டங்களின் முழு விவரங்களும் இங்கிலாந்திற்கு வெளியே நடைபெற்ற முதல்தர துடுப்பாட்டங்களின் சுருக்கமும் இடம் பெறும்.
விசுடன் மீளாய்வு
இப்பிரிவில் முந்தைய ஆண்டில் நடந்த குறிப்பிடத்தக்க நிகழ்வுகள், பிற துடுப்பாட்ட புத்தகங்களின் மதிப்புரை, குறிப்பிடத்தக்க ஓய்வுகள், மறைவுகள் ஆகியன பதியப்படுகின்றன.
நாட்குறிப்பு
இப்பிரிவில் அடுத்த ஆண்டின் எதிர்வரும் பன்னாட்டு மற்றும் ஆங்கில உள்ளூர் ஆட்டங்களின் விவரங்கள், ஏழாண்டு பன்னாட்டு கால அட்டவணை மற்றும் வினோத துடுப்பாட்ட நிகழ்வுகளின் பட்டியல் இடம் பெறுகின்றன.
உசாத்துணைகள்
பகுப்பு:துடுப்பாட்ட நூல்களும் இதழ்களும் பகுப்பு:துடுப்பாட்டம் பகுப்பு:விசுடன்
ரூத் லுப்டன்
'ரூத் லுப்டன் (Ruth Lupton, பிறப்பு: திசம்பர் 9 1964), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1995 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1964 பிறப்புகள் பகுப்பு:வாழும் நபர்கள்
கல்வசந்தம்
கல்வசந்தம் இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:பவப்பிரியாவின் ஜன்னிய இராகங்கள்
உய்யக்கொண்டார்
உய்யக்கொண்டார் நாதமுனிகளின் மாணாக்கர். இவர் தமது இளமைக் காலத்தில் ஆசிரியருக்குத் தொண்டு செய்வதிலேயே ஆர்வம் கொண்டிருந்தார். இறுதிக் காலத்தில்தான் ஆசிரியரிடம் திருவருள் பாடம் கற்றார். நாதமுனிகள், தன் மகன் ஈசுவரமுனிக்குப் பிறக்கும் குழந்தைக்கு யமுனைத்துறைவன் எனப் பெயர் சூட்டி அருளுரை புகட்டுமாறு உய்யக்கொண்டாரை வேண்டிக்கொண்டார். உய்யக்கொண்டார் தன் இறுதிக்காலத்தில் தனது மாணாக்கர் மணக்கால் நம்பியிடம் அப்பணியை ஒப்படைத்தார். மணக்கால் நம்பி தமது ஆசிரியரின் விருப்பப்படி ஈசுரமுனி மகனுக்கு யமுனைத்துறைவன் என முறைப்படி பெயர் சூட்டித் திருவருள் பாடம் புகட்டினார். யமுனைத்துறைவன், ஆளவந்தார் எனப் பெயர் பெற்றார்.
1 2
கருவிநூல்
பகுப்பு:நூலாசிரியர்கள் பகுப்பு:வைணவ அடியார்கள் பகுப்பு:இந்து சமயப் பெரியார்கள்
கொங்கவேம்பு மாரியம்மன் கோயில்
கொங்கவேம்பு மாரியம்மன் கோயில் தமிழ்நாட்டில் தர்மபுரி மாவட்டம், கொங்கவேம்பு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தனிம்பார் ஈபிடிப்பான்
தனிம்பார் ஈபிடிப்பான் (Tanimbar flycatcher)(பைசெடுலா ரைடெலி) என்பது பழைய உலக ஈபிடிப்பான் குடும்பத்தில் உள்ள ஒரு பறவை சிற்றினம் ஆகும். இது தனிம்பார் தீவுகளில் காணப்படுகிறது. இதன் வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
இது சில சமயங்களில் செம்மார்பு ஈப்பிடிப்பானின் துணையினமாகக் கருதப்படுகிறது.
மேற்கோள்கள்
பகுப்பு:ஈ-பிடிப்பான்கள்
மைத்தி நேபாள்
மைத்தி நேபாள் (Maiti Nepal, நேபாளம்: माइती नेपाल) என்பது நேபாளத்திலுள்ள ஒரு சமூக சேவை அமைப்பாகும். இதனைத் தொடங்கியவர் சமூக சேவகரான அனுராதா கொய்ராலா என்பவர். நேபாளத்தில் இருந்து ஆண்டுக்கு 10,000 முதல் 15,000 பெண்கள் வரை நைச்சியமாக ஏமாற்றப்பட்டு, இந்தியா உள்ளிட்ட நாடுகளுக்கு பாலியல் தொழில் செய்ய முறைகேடாக அனுப்பப்படுகிறார்கள் என்பது அமெரிக்க உள்துறை அமைச்சகத்தின் ஒரு கணக்கெடுப்பு ஆகும். 1990 ஆம் ஆண்டு தொடங்கப்பட்ட இவரது 'மைத்தி – நேபாள்' அமைப்பு இதுவரை 12,000த்துக்கும் மேற்பட்ட நேபாளப் பெண்களை பாலியல் தொழிலிருந்து காப்பாற்றியிருக்கிறது. காப்பாற்றப்பட்ட பெண்கள் பலரையும் அவரவர் பெற்றோர் வசம் ஒப்படைத்துள்ளது. இந்த சேவைக்காக அனுராதா கொய்ராலா, 2006, ஆகஸ்ட் 26-ல் உயரிய சர்வதேச விருதான Peace Abbey Courage of Conscience Award விருது பெற்றிருக்கிறார். சி.என்.என். இணையத்தளம் மூலமாக 2010 ஆம் ஆண்டின் சிறந்த மனிதர்களுள் ஒருவராகவும் தேர்ந்தெடுக்கப்பட்டுள்ளார்.
உருவாக்கம்
'மைத்தி' என்ற நேபாளச் சொல்லுக்கு 'தாய்' என்பது பொருள். ஆங்கிலம்கற்பிக்கும் ஆசிரியராக இருந்த கொய்ராலா இளம் வயதில் ஒரு முறைகேடான உறவால் கடுமையாக பாதிக்கப்பட்டவர் இவர். எப்படியோ அந்த உறவிடமிருந்து விடுதலை பெற்றபிறகு, அதுவரை தான் ஆசிரியத் தொழிலில் சம்பாதித்திருந்த பணத்தைக் கொண்டு ஒரு சிறிய கடை தொடங்கினார். சமூகத்தால் வஞ்சிக்கப்பட்ட தன்னைப் போன்ற பெண்களையே பணிக்கும் அமர்த்தினார். 1990களின் தொடக்கத்தில் குடும்ப வன்முறையால் பாதிக்கப்பட்ட பெண்கள் பலரும் கொய்ராலாவைத் தொடர்புகொள்ள 'மைத்தி' உருவானது. பெண்களுக்கு ஆதரவாக குரல் கொடுப்பது, தேவைப்பட்டால் சட்டரீதியான பாதுகாப்பு வழங்குவது, பாலியல் தொழிலில் சிக்கிக் கொண்ட அப்பாவிப் பெண்களுக்கு மறுவாழ்வு என்று மைத்தி தனது செயற்பாடுகளை உருவாக்கிக் கொண்டது.
சேவைகள்
காவல் துறையினர் துணைகொண்டு பாலியல் விடுதிகளை சோதனை செய்து பெண்களை மீட்பது, இந்திய-நேபாள எல்லையில் ரோந்து மூலமாக நடக்கும் மனித வணிகத்தை தடுப்பது போன்ற பணிகளில் மைத்தி தீவிரமாக ஈடுபட்டு வருகிறது. இன்று மைத்திக்கு கிளைகள் இந்தியாவிலும், நேபாளத்திலும் ஏராளமாக உண்டு. மறுவாழ்வு முகாம், காத்மாண்டுவில் மட்டுமே இருக்கிறது. நம்பிக்கை மொத்தத்தையும் இழந்து, நோய்கண்டு, சிறுகுழந்தைகளோடு அல்லது கர்ப்பமடைந்த நிலையில் என்று பாலியல் முகாமிலிருந்து வெளியே வரும் பெண்கள் பலரும் நிச்சயமற்ற எதிர்காலத்தோடு வாழ வழியின்றி நிர்க்கதியாக தவிக்கிறார்கள். குறிப்பாக மனரீதியாக உடைந்துப்போயிருக்கிறார்கள்.
மருத்துவ மற்றும் உளவியல் சிகிச்சை, பழைய தொழிலில் ஏதேனும் வழக்குகள் இருந்தால் சட்டரீதியிலான அறிவுரை மற்றும் சட்ட நடைமுறைகள் என்று அனைத்துமே அவர்களுக்கு இலவசமாக வழங்கப்படுகிறது.
மறுவாழ்வு
மீட்கப்படும் பெண்களில் சிலரை மட்டுமே அவர்களது குடும்பம் ஏற்றுக் கொள்கிறது. எச்.ஐ.வி/எய்ட்ஸ் மற்றும் இதர பாலியல் நோய்களால் பாதிக்கப்படுபவர்களின் நிலை பரிதாபமானது. இவர்களுக்காகவே ஒரு சிறப்பு முகாம் மைத்தியில் ஏற்படுத்தப்பட்டிருக்கிறது. இன்று இங்கே கிட்டத்தட்ட 400 பெண்களுக்கும், குழந்தைகளுக்கும் மறுவாழ்வு வழங்கப்படுகிறது. நிறைய ஆசிரியர்களும், மருத்துவர்களும், பணியாளர்களும் இவர்களுக்கு சேவை செய்ய தேவைப்படுகிறார்கள். இங்கே பணிபுரியும் பணியாளர்களில் பலரும் 'மறுவாழ்வு' பெற்றவர்கள் என்பது குறிப்பிடத்தக்கது. உலகம் முழுக்க இருந்து, இன்று மைத்திக்கு குவிந்துவரும் நிதியால் இவ்வமைப்பு இயங்க முடிகிறது. அமெரிக்கா அரசாங்கம் இந்நிறுவனத்திற்கு 2010 ஏப்ரல் மாதம் 500,000 டாலர் நிதி வழங்கியது.
விழிப்புணர்வு
அனுராதா கொய்ராலாவும், மறுவாழ்வு வாழும் சுமார் ஐம்பது பெண்களும் அடிக்கடி சமூகப் பாதுகாப்பு பணிகளில் ஈடுபடுகிறார்கள். பாலியல் கடத்தல் குறித்து நகர்ப்புற விளிம்புநிலை மக்கள் வாழும் பகுதிகள் மற்றும் கிராமங்களில் விழிப்புணர்வு முகாம்கள் அவ்வப்போது நடத்தி வருகிறார்கள். அதுமட்டுமன்றி இந்திய – நேபாள் எல்லையில் ரோந்து நடத்தி, கடத்தப்படும் குழந்தைகளில் ஒரு நாளைக்கு நான்கு பேரையாவது மீட்கிறார்கள்.
வெளி இணைப்புகள்
பகுப்பு:நேபாள சமூக சேவை அமைப்புகள் பகுப்பு:இலாபநோக்கற்ற நிறுவனங்கள்
ஆனந்தபுரத்து வீடு
ஆனந்தபுரத்து வீடு என்பது 2010ஆவது ஆண்டில் வெளியான ஒரு இந்திய தமிழ்த் திரைப்படமாகும். இதனை மர்மதேசம், விடாது கருப்பு, சிதம்பர ரகசியம் உள்ளிட்ட தொலைக்காட்சித் தொடர்களை இயக்கிய நாகா இயக்கியிருந்தார். நாகா, சாயா சிங் ஆகியோர் முக்கிய கதாபாத்திரங்களில் நடித்த இத்திரைப்படம் இயக்குநர் நாகா இயக்கிய முதல் திரைப்படமாகும். இயக்குநர் சங்கரின் எஸ் பிச்சர்ஸ் நிறுவனம் தயாரித்த இத்திரைப்படத்திற்கான கதையை நாகா, சரத் அரிதாசன், இந்திரா சௌந்தரராஜன் ஆகியோர் எழுதியிருந்தனர். இத்திரைப்படம் 2010 சூலை 9 அன்று வெளியானது. இத்திரைப்படம் வணிக ரீதியாக சிறப்பான வெற்றியைப் பெற்றது.
மேற்கோள்கள்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
லுவார் ஆறு
பகுப்பு:ஐரோப்பிய ஆறுகள் பகுப்பு:பிரான்சு
சரசீருகம்
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), சுத்த தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:பவப்பிரியாவின் ஜன்னிய இராகங்கள்
கடவாக்கோட்டை திரௌபதியம்மன் கோயில்
கடவாக்கோட்டை திரௌபதியம்மன் கோயில் தமிழ்நாட்டில் புதுக்கோட்டை மாவட்டம், கடவாக்கோட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரகசிய அருங்காட்சியகம்
இரகசிய அருங்காட்சியகம் அல்லது இரகசிய அறை (The '''Secret Museum or Secret Cabinet) இத்தாலி நாட்டின்  நேப்பில்ஸ் நகரத்தில்  அமைந்துள்ளது. பொம்பெயி மற்றும் ஹெர்குலியம் ஆகிய இடங்களில் கண்டெடுக்கப்பட்ட, பண்டைய ரோம் மற்றும் பண்டைய கிரேக்கத்தின் தொன்மையான சிற்றின்ப கலைச் சிற்பங்கள் கொண்ட அருங்காட்சியகமாகும்.
பண்டைய இந்தியாவின் இலக்குமியின் நிர்வாண யானைத் தந்தத்திலாலான சிலை இவ்வருங்காட்சியகத்தில் வைக்கப்பட்டுள்ளது.
மேலும் படிக்க
பகுப்பு:இத்தாலிய அருங்காட்சியகங்கள் பகுப்பு:சிற்பங்கள்
3-எத்தில்பீனால்
3-எத்தில்பீனால் (3-Ethylphenol) என்பது C8H10O என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இயற்கையில் இச்சேர்மம் பென் யானையின் சி்றுநீர் மாதிரிகளில் ஓர் இயற்கைப் பீனாலாக காணப்படுகிறது. புகைப்பட வேதியியல் இடைநிலையாக 3-எத்தில்பீனால் பயன்படுத்தப்படுகிறது. மற்றும் புகைப்படத் தாள்களில் சியான் பிணைப்பு எனப்படும் பச்சை கலந்த நீல வண்னத்தை பிணைக்கும் ஓர் இடைநிலை வேதிப்பொருளாகவும் பயன்படுத்தப்படுகிறது.
மேற்கோள்கள்
பகுப்பு:அரோமாட்டிக் சேர்மங்கள் பகுப்பு:பீனால்கள்
ஜான் வேடிங்டன்
ஜான் வேடிங்டன் (John Waddington, பிறப்பு: திசம்பர் 30 1918, இறப்பு: நவம்பர் 24 1985), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 83 முதல்தர துடுப்பாட்டப் போட்டிகளில் கலந்து கொண்டுள்ளார். 1934/35-1958/59 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் வேடிங்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1918 பிறப்புகள் பகுப்பு:1985 இறப்புகள்
இரண்டாம் இன்டெப்
இரண்டாம் இன்டெப் (Wahankh Intef II (also Inyotef II and Antef II) எகிப்தின் மத்தியகால இராச்சியத்தை ஆண்ட 11-ஆம் வம்சத்தின் மூன்றாம் மன்னர் ஆவார். இவர் பண்டைய எகிப்தை கிமு 2112 முதல் கிமு 2063 முடிய 50 ஆண்டுகள் ஆட்சி செய்தார். இவரது தலைநகரம் தீபை நகரம் ஆகும். இவரது ஆட்சிக் காலத்தில் எகிப்தில் பல உள்ளூர் வம்சங்களின் குறுநில மன்னர்கள் ஆண்டனர். இவரது கல்லறை பிரமிடு எல்-தாரிப் எனுமிடத்தில் உள்ளது.
பெண்கள் சுயதொழில் சங்கம்
சுயதொழில் பெண்கள் சங்கம் (Self Employed Women's Association ), பல இந்திய மொழிகளில் "சேவை" என்று பொருள்படும். இந்தியாவின் அகமதாபாத்தில் உள்ள ஒரு தொழிற்சங்கமான இது குறைந்த வருமானம் கொண்ட, சுதந்திரமாக வேலை செய்யும் பெண் தொழிலாளர்களின் உரிமைகளை ஊக்குவிக்கிறது. இந்தியாவில் 8 மாநிலங்களில் சுமார் 2 மில்லியன் தொழிலாளர்கள் சுயதொழில் பெண்கள் சங்கத்தில் உறுப்பினர்களாக உள்ளனர் . சுயதொழில் புரியும் பெண்கள், ஒரு நிலையான முதலாளி-பணியாளர் உறவு இல்லாதவர்கள் மற்றும் முறையாக வேலை செய்யும் தொழிலாளர்களைப் போல நிலையான சம்பளம் மற்றும் சமூகப் பாதுகாப்பைப் பெறாதவர்கள் மிகவும் ஆபத்தான வருமானம் மற்றும் வாழ்க்கையைக் கொண்டவர்கள் என வரையறுக்கப்படுகிறார்கள். ஒரு பெண் வேலை, வருமானம், உணவு மற்றும் சுகாதாரப் பாதுகாப்பு, குழந்தைப் பராமரிப்பு, காப்பீடு, ஓய்வூதியம் மற்றும் தங்குமிடம் போன்ற சமூகப் பாதுகாப்பை உறுதிப்படுத்தும் முழு வேலைவாய்ப்பின் இலக்கைச் சுற்றி சங்கம் ஏற்பாடு செய்கிறது. இந்த இலக்குகளை அடைவதற்குப் பின்னால் உள்ள கொள்கைகள் போராட்டம் மற்றும் மேம்பாடு ஆகும், அதாவது முறையே பங்குதாரர்களுடன் பேச்சுவார்த்தை மற்றும் சேவைகளை வழங்குதல்.
இரண்டாம் இன்டெப்
பார்வோன் முதலாம் மெண்டுகொதேப்-அரசி முதலாம் நெபெருவிற்குப் பிறந்தவர் இரண்டாம் இன்டெப். இவருக்கு முன்னர் எகிப்தை ஆண்ட முதலாம் இன்டெப் இவரது உடன்பிறந்தவர் ஆவார். இவருக்குப் பின் எகிப்தை ஆண்டது இவரது மகன் மூன்றாம் இன்டெப் ஆவார்.
பெண்கள் சுயதொழில் சங்கம்
1972 இல் தொழிலாளர் வழக்கறிஞரும் அமைப்பாளருமான இலா பட் என்பவரால் நிறுவப்பட்டது. 1918 இல் காந்தியால் நிறுவப்பட்ட தொழிற்சங்கமான துணி ஆலைத் தொழிலாளர் சங்கத்தின் மகளிர் பிரிவில் இருந்து இது உருவானது. 1996 இல் 30,000 உறுப்பினர்களுடன், 2000 இல் 318,527 ஆகவும், 2013 இல் 1,919,676 ஆகவும், 2023 இல் கிட்டத்தட்ட 2 மில்லியனாகவும் இந்த அமைப்பு மிக விரைவாக வளர்ந்தது. 2008 ஆம் ஆண்டின் நிதி நெருக்கடிக்கு முன்பே, இந்தியாவின் உழைக்கும் மக்களில் 90% க்கும் அதிகமானோர் முறைசாரா துறையில் இருந்தனர் (சகுந்தலா 2015), மற்றும் 2009 இல் 94% உழைக்கும் பெண்கள் முறைசாரா துறையில் பணிபுரிந்தனர் (பட் 2009). இந்தியாவின் வரலாறு மற்றும் ஆணாதிக்க அமைப்புகளும் இந்த ஏற்றத்தாழ்வுக்கு பங்களிக்கின்றன. ஏனெனில் பாரம்பரிய பாலின பாத்திரங்கள் வழக்கமான, பாதுகாப்பான உழைப்பு வடிவங்களில் இருந்து பெண்களை விலக்குகின்றன.
வெளி இணைப்புகள்
பகுப்பு:இந்திய தொழிற்சங்கங்கள்
இரண்டாம் இன்டெப்
கர்னாக் கோயில் தூணில் இரண்டாம் இன்டெப்பின் பெயர் பொறிக்கப்பட்டுள்ளது. மேலும் எலிபென்டைன் தீவில் இரண்டாம் இன்டெப் எகிப்தியக் கடவுள்களுக்கு கோயில்களை நிறுவினார். தெற்கு எகிப்தில் இரண்டாம் இன்டெப் அரச குடும்பத்தினர்களுக்கான அரண்மனைகளும், கோயில்களும் கட்டும் வழக்கம், பழைய எகிப்து இராச்சியம் வரையில் தொடர்ந்தது.
மேலும் படிக்க
பகுப்பு:எகிப்திய மன்னர்கள் பகுப்பு:எகிப்தின் பதினொன்றாம் வம்சம்
மக்காச்சோள ஏற்றுமதி அடிப்படையில் நாடுகளின் பட்டியல்
இது ஒரு மக்காச்சோள ஏற்றுமதி அடிப்படையில் நாடுகளின் பட்டியல் ஆகும். 2012 ஆம் ஆண்டுக்குரிய தரவு மில்லியன் அமெரிக்க டாலர் பெறுமதியைக் கொண்டுள்ளது. இங்கு முதன்மையான 20 நாடுகள் மாத்திரம் பட்டியலிடப்பட்டுள்ளன.
உசாத்துணை
பகுப்பு:நாடுகள் தொடர்பான பட்டியல்கள்
டெக்கனி திரைப்படத்துறை
டெக்கனி திரைப்படத்துறை (Deccani film industry) என்பது இந்தியாவில் தெலுங்கானா மாநிலத்தில் ஐதராபாத்தை தளமாகக் கொண்ட டெக்கனி மொழி/ஹைதராபாத் உருது மொழிகளை சார்ந்த திரைப்படத்துறை ஆகும். இந்த மொழித் திரைப்படங்கள் இந்தியாவின் டெக்கான் பகுதியில் மட்டுமல்ல உலகின் பிற இந்தி - உருது பேசும் பகுதிகளிலும் பிரபலமடைந்துள்ளன.
இது தென்னிந்தியாவில் பேசப்படும் இந்தோ-ஆரிய திராவிட இந்துசுத்தானி மொழியான டெக்கனி மொழியிலும் மற்றும் குறிப்பாக ஐதராபாத் உருது மொழியிலும் தயாரிக்கப்படுகின்றன. சில திரைப்படங்கள் தரமான உருது மொழி இசையை இணைத்து தயாரிக்கப்படுகின்றது. ஆரம்பகாலத்தில் திரைப்பட சான்றிதழ் வாரியத்தால் "இந்தி" திரைப்படங்கள் என்றே பெயரிடப்பட்டது. ஆனால் பலரின் முயற்சியால் இந்த துறை டெக்கனி திரைப்படத்துறை என்ற சொந்த மொழி குறிச்சொல்லைப் பெற்றுள்ளது.
மேற்கோள்கள்
பகுப்பு:இந்தியத் திரைப்படத்துறை
டொமினிக் ஜீவா
டொமினிக் ஜீவா (Dominic Jeeva, 27 சூன் 1927 – 28 சனவரி  2021) ஈழத்து எழுத்தாளரும், பதிப்பாளரும் ஆவார். இவரது தண்ணீரும் கண்ணீரும் சாகித்திய மண்டலப் பரிசு பெற்றது. 1966 இல் மல்லிகை என்ற மாத இதழை ஆரம்பித்துத் தொடர்ந்து நடத்தி வந்தார். இவரது எழுதப்படாத கவிதைக்கு வரையப்படாத சித்திரம் ஈழத்தின் குறிப்பிடத்தக்க ஒரு சுயவரலாற்று நூலாகும்.
மறைவு
டொமினிக் ஜீவா 2021 சனவரி 28 மாலை தனது 93-வது அகவையில் கொழும்பில் காலமானார். இறந்த பின்னர் இவருக்கு நடத்தப்பட்ட பரிசோதனையில் இவருக்கு கோவிட்-19 பெருந்தொற்று இருப்பது கண்டறியப்பட்டு, அவரது உடல் 2021 ஜனவரி 30 சனிக்கிழமை சுகாதாரப் பாதுகாப்பு வழிமுறைகளுக்கு அமைய இறுதிக்கிரியைகள் நடத்தப்படாமல் கொழும்பில் தகனம் செய்யப்பட்டது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஈழத்துப் பதிப்பாளர்கள் பகுப்பு:1927 பிறப்புகள் பகுப்பு:இயல் விருது பெற்றவர்கள் பகுப்பு:2021 இறப்புகள் பகுப்பு:இலங்கைத் தமிழ் ஊடகவியலாளர்கள் பகுப்பு:கொரோனாவைரசுத் தொற்றினால் இறந்தவர்கள்
திருப்பூர் மாவட்ட ஊராட்சி ஒன்றியங்கள்
திருப்பூர் மாவட்டம் இந்தியாவின் தமிழ்நாடு மாநிலத்தின் ஒரு மாவட்டம் ஆகும். இதில் மொத்தம் 14 ஊராட்சி ஒன்றியங்கள் (வருவாய் வட்டங்கள்) உள்ளன. இது அக்டோபர் 2008 இல் உருவாக்கப்பட்டது. தமிழகத்தில் கடைசியாக உருவாக்கப்பட்ட மாவட்டம். இம்மாவட்டம் கோயம்புத்தூர் மாவட்டத்தின் திருப்பூர், அவினாசி, பல்லடம், உடுமலைப்பேட்டை ஆகிய பிரிவுகளையும், ஈரோடு மாவட்டத்தின் தாராபுரம், காங்கேயம் ஆகிய பிரிவுகளையும் கொண்டு உருவாக்கப்பட்டது. திருப்பூர் நகரம் இம்மாவட்டத்தின் நிர்வாகத் தலைமையகமாகும்
மேற்கோள்கள்
பகுப்பு:திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருப்பூர் மாவட்ட வட்டங்கள் பகுப்பு:திருப்பூர் மாவட்ட ஊராட்சி ஒன்றியங்கள்
வட்டமலைக்கரை ஓடை அணை
நீர்வரத்து
17 ஆண்டுகளாக வறண்டு கிடந்து வட்டமலைக்கரை ஓடை அணைக்கு 2021 இல் அமராவதி ஆற்றிலிருந்து தண்ணீர் கொண்டுவரப்பட்டது.
அரகாசன அள்ளி
அரகாசனஅள்ளி (Arakasanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643653. இது அரகாசனஹள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 14 கிலோமீட்டர் தொலைவிலும், சென்னையில் இருந்து 313 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1169 வீடுகளும் 4767 மக்களும் வாழ்கின்றனா். இதில் 2524 ஆண்களும், 2233 பெண்களும் என்றும் உள்ளது. கல்வியறிவு பெற்றவர்கள் விகிதம் 49.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
பி. ஓர். & சன்ஸ்
வலது|thumb| பி.ஓர் & சன்ஸ் தயாரித்த ஆரம்ப காலப்பொருள் '''பி. ஓர் & சன்ஸ்''' (P.Orr & Sons) இந்தியா வில் தமிழகத்தில் சென்னை நகரை மையமாகக் கொண்ட, கைக்கடிகாரங்கள் மற்றும் சுவர்க்கடிகாரங்கள் ஆகியவற்றைத் தயாரிக்கின்ற ஒரு நிறுவனத் தொகுப்பு ஆகும். இது முதன் முதலில் கடிகாரங்களை தயாரிக்க ஆரம்பித்தது. ஸ்காட்லாந்தைச் சேர்ந்த பீட்டர் ஓர் என்பவரால் 1846 ஆம் ஆண்டில் ஜார்ஜ் கார்டன் & கோ தளத்தில் இது ஆரம்பிக்கப்பட்டது.
வரலாறு
thumb|சென்னை அண்ணா சாலையில் அமைந்துள்ள பி. ஓர் & சன்ஸ் காட்சியறை, பி. ஓர் & சன்ஸ் நிறுவனத்தின் முதல் ஷோரூம் எனப்படுகின்ற காட்சியறை 1879 ஆம் ஆண்டில் அண்ணா சாலையில் திறந்து வைக்கப்பட்டது, இது சென்னையில் தற்போதும் இயங்கி வருகின்ற ஒரு பாரம்பரிய கட்டிடமாகவும் இருந்து வருகிறது. இந்த கட்டிடத்தை ஸ்காட்லாந்தைச் சேர்ந்த, கெடிகாரங்கள் தயாரிப்பாளரான பீட்டர் ஓர் அமைத்தார். சென்னை அரசின் ஆலோசனைக் கட்டிடக் கலைஞரான ராபர்ட் சிசோம் இந்தக் கட்டடத்திற்கான வடிவத்தை அமைத்தார். இதை பின்னர் ஐந்தாம் ஜார்ஜ் பொறுப்பேற்ற டியூக் ஆஃப் யார்க் இளவரசர் ஜார்ஜும் பின்னர் ராணி மேரி பொறுப்பேற்ற டெக்கின் இளவரசி மேரி ஆகியோர் திறந்து வைத்தனர். இந்த கடை ஆரம்பத்தில் வைரங்கள், உபகரணங்கள், துப்பாக்கிகள், வெள்ளிப்பொருள்கள் ஆகியவற்றின் விற்பனையில் ஈடுபட்டது. பின்னர் இயந்திரத்தில் இயங்கும் கைக்கடிகாரங்கள் மற்றும் சுவர்க்கடிகாரங்களை விற்கத் தொடங்கியது. முதல் ரோலக்ஸ் கடிகாரம் இந்தியாவில் இங்குதான் விற்கப்பட்டது. பின்னர் இந்த நிறுவனம் 1967 ஆம் ஆண்டில் புகழ்பெற்ற டெக்ஸ்டைல் மில் அதிபரான கருமுத்து தியாகராஜன் செட்டியாரிடம் விற்கப்பட்டது. தற்போது இந்தக் கடைகளின் தொகுப்பு அவரது லாயல் டெக்ஸ்டைல்ஸ் குழுவின் ஒரு பகுதியாக இயங்கி வருகிறது.
பாரம்பரிய கட்டிடம்
சென்னை மெட்ரோ சில பகுதிகளை இடிக்க முன்மொழிந்தபோது அண்ணா சாலையில் உள்ள பி. ஓர். & சன்ஸ் கடை சர்ச்சைக்குள்ளானது. இருந்த போதிலும் உரிமையாளர்கள் இந்த கடை ஒரு பாரம்பரிய தளம் என்றும் அதில் எவ்வித மாற்றமும் மேற்கொள்ள முடியாது என்றும் வாதிட்டனர். இது ஒரு பாரம்பரிய தளம் என்பதை நிரூபிக்க போதுமான உரிய சான்றுகள் தரப்படாத நிலையில்சென்னைஉயர்நீதிமன்றம் இதன் சில பகுதிகளை இடிப்பதற்கு ஆதரவளித்தது, சென்னை மெட்ரோ இதன் சில பகுதிகளை இடிக்க ஆரம்பித்தபோது அதன் பிற பகுதிகளுக்கு சேதம் உண்டானது. மேலும் 2013 ஆம் ஆண்டில் சென்னை மாநகராட்சி மேலும் 894 சதுர அடி கட்டிடத்தை பாதுகாப்பு காரணங்களுக்காக இடிக்கக் கோரியது. பி.ஓர் & சன்ஸ் சேதமடைந்த கட்டடக் பகுதிகளை மீட்டெடுக்கும் பணிகளில் ஈடுபட ஆரம்பித்தது. மேலும் மாநகராட்சியின் ஆணையைத் தடுக்க உயர் நீதிமன்றத்தில் விண்ணப்பம் செய்யப்பட்டது. நவம்பர் 2014 இல், நீதிமன்றம் மாநகராட்சிக்கு ஆதரவாக  கட்டிடத்தின் மேலும் சில பகுதிகளை இடிக்க ஆணை வழங்கியது.
விற்பனை
இந்நிறுவனம் தொடர்ந்து அனைத்து வகையான கெடிகாரங்களையும் விற்பனை செய்து வருகிறது. இதனை 168 ஆண்டுகளுக்கும் மேலாக இந்நிறுவனம் தொடர்ந்து செய்து வருகிறது. தமிழ்நாடு மற்றும் புதுச்சேரியில் கடைகளைக் கொண்டுள்ள இந்நிறுவனம் இந்திய மற்றும் வெளிநாட்டு கெடிகாரங்கள், அலாரம் வைத்த கடிகாரங்கள், தாத்தா அணியும் கடிகாரங்கள், மணிக்கூண்டு கடிகாரங்கள், கால அளவினைக் கொண்டு அமைந்துள்ள கடிகாரங்கள் உள்ளிட்டவற்றை நவீன காலத்தேவைக்கேற்ப விற்பனை செய்கிறது.
குறிப்புகள்
பகுப்பு:சென்னைக் கட்டிடங்கள் பகுப்பு:சென்னை மாவட்டம் பகுப்பு:சென்னையின் பாரம்பரியக் கட்டடங்கள்
மணக்கால் நம்பி
மணக்கால் நம்பி உய்யக்கொண்டாரின் மாணாக்கர். ஆளவந்தாரின் ஆசிரியர். நாதமுனிகள், தன் மகன் ஈசுவரமுனிக்குப் பிறக்கும் குழந்தைக்கு யமுனைத்துறைவன் எனப் பெயர் சூட்டி திருவருள் புகட்டுமாறு தன் மாணாக்கர் உய்யக்கொண்டாரைக் கேட்டுக்கொண்டிருந்தார். ஆனால் உய்யக்கொண்டாரால் தமது காலத்தில் அதனை நிறைவேற்ற முடியவில்லை. அவர் திருநாடு அலங்கரிக்கும் முன்பு தம் ஆசிரியர் தமக்கு இட்ட பணியைத் தன் மாணாக்கர், மணக்கால் நம்பியிடம் ஒப்படைத்துவிட்டுச் சென்றார். நம்பியும் தனக்களிக்கப்பட்டப் பணியினை நிறைவேற்றினார்.
மணக்கால் நம்பி குலசேகர ஆழ்வார் இயற்றிய பெருமாள் திருமொழி பாடல்களைப் போற்றி எழுதியுள்ள கட்டளைக் கலித்துறையாலான தனியன்
அடிக்குறிப்பு
பகுப்பு:நூலாசிரியர்கள் பகுப்பு:வைணவ அடியார்கள்
நசீர் அலி
நசீர் அலி (Nazir Ali, சூன் 8, 1906 - பிப்ரவரி 18, 1975) இந்தியத் துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 75 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1934 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1906 பிறப்புகள் பகுப்பு:1975 இறப்புகள் பகுப்பு:பஞ்சாபி மக்கள் பகுப்பு:இந்தியத் தேர்வுத் துடுப்பாட்டக்காரர்கள்
குரு கேலு நாயர்
பட்டிக்கம்தோடி இராவுன்னி மேனன், குரு குஞ்சு குரூப் போன்ற குருக்களின் கீழ் கேரள கலாமண்டலத்திலிருந்து கதகளியில் பயிற்சி பெற்றார். ரச-அபினய மேதையான குரு நாட்டியாச்சார்யா விதுசகரத்னம் பத்மசிறீ மணி மாதவ சாக்கியாரிடமிருந்து ரச-அபினாத்தில் உயர் படிப்பைத் தொடர்ந்தார். சாந்திநிகேதனின் விஸ்வ-பாரதி பல்கலைக்கழகத்தில் முதல் கதகளி பாடத்திட்டத்தை நிறுவ 1936ஆம் ஆண்டில் இரவீந்திரநாத் தாகூர் இவரை அழைத்தார். இவர், இரவீந்திர நிருத்யாவில் கதகளி நடனத்தை இயற்றினார். கதகளி சாந்திநிகேதனுக்கு வந்த பின்னரே, தாகூர் சியாமா என்ற நடன நாடகத்தை எழுதினார். அதில் கதகளி நுட்பத்தை மனதில் கொண்டு பஜ்ராசென் மற்றும் கோட்டல் கதாபாத்திரங்கள் உருவாக்கப்பட்டன. 1941இல் தாகூர் இறக்கும் வரை சாந்திநிகேதனில் ஆசிரிய உறுப்பினராக இருந்தார். இவரது குறிப்பிடத்தக்க சீடர்களில் மிருணாளினி சாராபாய், ருக்மணி தேவி அருண்டேல், யோக் சுந்தர் தேசாய் ஆகியோர் அடங்குவர்.
கதகளி துறையில் சிறப்பான பங்களிப்பு செய்ததற்காக இவருக்கு 1992 இல் சங்கீத நாடக அகாதமி விருது வழங்கப்பட்டது.
மேற்கோள்கள்
பகுப்பு:சங்கீத நாடக அகாதமி விருது பெற்றவர்கள் பகுப்பு:மலையாள நபர்கள்
தெ. பொ. மீனாட்சிசுந்தரம்
பன்மொழிப்புலவர் என்று அழைக்கப்பட்ட '''தெ. பொ. மீனாட்சிசுந்தரம்''' (08 சனவரி 1901 – 27 ஆகத்து 1980) 20-ஆம் நூற்றாண்டின் புகழ்பெற்ற தமிழறிஞர்களுள் ஒருவர். இவர் சமசுகிருதம், தெலுங்கு, கன்னடம், மலையாளம், இந்தி, பிரெஞ்சு, செருமன் போன்ற பல மொழிகளை அறிந்தவராய் இருந்தார். தமிழிலும் ஆங்கிலத்திலும் இலக்கியம், இலக்கணம், வரலாறு, சமயம், ஒப்பிலக்கியம், மொழியியல் குறித்த பல கட்டுரைகளையும், நூல்களையும், திறனாய்வுகளையும் எழுதியுள்ளார்.
ஆரம்பத்தில் ஒரு வழக்கறிஞராகவும், சென்னை மாநகராட்சியின் தேர்ந்தெடுக்கப்பட்ட உறுப்பினராகவும் பணியாற்றிய இவர், பிறகு மொழியியலில் ஆர்வம் கொண்டு பட்டங்கள் பெற்றுப் பல கல்லூரிகளில் பேராசிரியராகவும், பின்னர் மதுரை காமராசர் பல்கலைக்கழகத்தின் முதல் துணைவேந்தராகவும் 1966 முதல் 1971 வரை பணியாற்றினார். தமிழக அரசின் கலைமாமணி விருதையும், இந்திய அரசின் பத்மபூசண் விருதையும் பெற்றவர்.
வாழ்க்கைச் சுருக்கம்
தெ. பொ. மீனாட்சிசுந்தரம், தமிழ்நாடு, சென்னை, சிந்தாதிரிப்பேட்டையில் 1901-ஆம் ஆண்டு சனவர் 8-ஆம் நாள் பொன்னுசாமி கிராமணியார் என்பவருக்கு மகனாகப் பிறந்தார். அவருடைய தந்தைக்குத் தமிழ் மீதும் தமிழ் அறிஞர்கள் மீதும் இருந்த பற்றினால், மகாவித்துவான் மீனாட்சி சுந்தரனார் பெயரை மகனுக்கு இட்டார்.
1920-இல் பச்சையப்பன் கல்லூரியில் பி.ஏ. பட்டமும் 1922-இல் பி.எல். பட்டமும் பெற்றார். 1923-இல் எம்.ஏ. பட்டம் பெற்று வரலாறு, பொருளியல், அரசியல் ஆகிய துறைகளில் முதுகலைப் பட்டமும் பெற்றார். 1923-இல் சென்னை உயர்நீதி மன்றத்தில் வழக்கறிஞராக தன்னை பதிவு செய்து கொண்டார்.
1924-இல் சென்னை மாநகராட்சியின் உறுப்பினராகத் தேர்ந்தெடுக்கப் பட்டார். 1925-இல் அலுமினியத் தொழிலாளர் சங்கத் தலைவராய் இருந்து தொண்டு புரிந்தார். தமிழ் இலக்கிய இலக்கண ஆர்வத்தால் 1934-இக்குள் பி.ஓ.எல், எம்.ஓ.எல். பட்டங்களும் பெற்றார். 1941-இல் நாட்டு உரிமைக்காக மறியல் செய்து சிறை சென்றார்.
இவரது தமிழ்ப் புலமையைக் கண்ட அண்ணாமலை அரசர், அண்ணாமலைப் பல்கலைக்கழகத்திற்கு இவரைப் பேராசிரியராக நியமித்தார். பேராசிரியராகப் பொறுப்பேற்ற தெ.பொ.மீ. 1944 முதல் 1946 வரை அங்குப் பணியாற்றினார். மீண்டும் 1958-இல் அண்ணாமலைப் பல்கலைக்கழகத்தில் மொழியியல், இலக்கியத் துறைகளின் தலைமைப் பேராசிரியராகப் பொறுப்பேற்றார். மொழிப்புலமை இவரை அயல்நாட்டுப் பல்கலைக்கழகமான சிகாகோ பல்கலைக்கழகத்தில் 1961-இல் தமிழ்ப் பேராசிரியராகப் பொறுப்பேற்க வைத்தது.
1973 மற்றும் 1974-ஆம் ஆண்டுகளில் திருவேங்கடவன் பல்கலைக்கழகத்தில் திராவிட மொழியியல் கழகச் சிறப்பாய்வாளராகப் பொறுப்பேற்றார். 1974 முதல் ஆழ்நிலை தியான தேசியக் குழுவில் உறுப்பினராக இருந்து தொண்டு செய்துள்ளார். இவருக்குத் தருமபுர ஆதீனம் "பல்கலைச் செல்வர்" என்ற விருதினையும், குன்றக்குடி ஆதீனம் "பன்மொழிப் புலவர்" என்ற விருதினையும் அளித்து சிறப்பித்தன.
படைப்புகள்
கானல்வரி, குடிமக்கள் காப்பியம், பிறந்தது எப்படியோ, தமிழா நினைத்துப்பார், சமணத் தமிழிலக்கியம, குசேலர்.
வெளி இணைப்புகள்
பகுப்பு:தமிழறிஞர்கள் பகுப்பு:1901 பிறப்புகள் பகுப்பு:1980 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:சென்னை நபர்கள் பகுப்பு:திருக்குறள் ஆங்கில மொழிபெயர்ப்பாளர்கள்
குதிரைக் கொட்டில்
குதிரைக் கொட்டில்  அல்லது குதிரைக் கொட்டடி அல்லது குதிரை இலாயம் (stable)  கால்நடைகளைக் குறிப்பாக குதிரைகளைக் கட்டிவைக்கும் கட்டிடமாகும். இக்கட்டிடத்தில் ஒவ்வொரு விலங்குக்குமான தனிக் கொட்டகைகள் இருக்கும். இன்றளவில் பலவகையான குதிரைக் கோட்டில்கள் வழக்கில் உள்ளன; அமெரிக்கவகைக் கொட்டில்(barn)  என்பது இருபுறமும் திறந்த கதவுகள் அமைந்த பெரிய கொட்டில் ஆகும். அதில் ஒவ்வொரு உறுப்படிக்கும் தனிக் கொட்டகை அமைந்திருக்கும். இச்சொல் தனி உரிமையாளரிடம் உள்ள கால்நடைகளைக் கட்டிவைக்கும் இடத்துக்கும் வழங்கலாம். குதிரைக் கொட்டில் உள்ள கட்டிடம் பண்ணையிலோ வீட்டிலோ அமையலாம்.
காலநிலை, கட்டுபொருள், வரலாற்றுக் காலம், கட்டிடக்கலைப் பண்பாட்டு வகை ஆகியவற்றைப் பொறுத்து குதிரைக் கொட்டிலின் புறவடிவமைப்பு பெரிதும் வேறுபடுகிறது. செங்கல், கல், மரம், எஃகு போன்ற பலவகைக் கட்டுபொருள்கள் குதிரைக் கொட்டிலின் கொத்து வேலைக்குப் பயன்படலாம். குதிரைக் கொட்டில்கள் ஓரிரு விலங்குகளை அடைக்கும் சிறிய வீட்டுக் கட்டிடம் முதல் வேளாண் கண்காட்சி அல்லது குதிரைப் பந்தயக் களம் போன்ற பல நூறு விலங்குகளை அடைக்கும் பெரிய கட்டிடங்கள் வரை அளவில் வேறுபடுகின்றன.
வரலாறு
குதிரைக் கொட்டில் வரலாற்றியலாக பண்ணைகளில் உருவாகிய இரண்டாம் வகைக் கட்டிடமாகும் உலகின் மிகப் பழைய குதிரைக் கொட்டில்கள் பண்டைய எகிப்தில் பை-இரமேசெசு எனும் தொல்நகரிலும் குவந்திரிலும் கண்டுபிடிக்கப்பட்டன. இவை இரமேசெசுவில் கிமு 1304- கிமு1237 கால இடைவெளியில் உருவாக்கப்பட்டுள்ளன. இவை 182,986 ச.அடி பரப்பளவு கொண்டவை. இவை நீர் வடிய சரிவான தரையுடன் 480 குதிரைகளைக் அடைக்கும் அளவுக்குப் பெரியனவாக அமைந்து இருந்தன.
தனிக் குதிரைக் கொட்டில் 16 ஆம் நூற்றாண்டு முதலே கட்டப்பட்டுள்ளது. இவை வீட்டுக்கு அருகில் நல்லமுறையில் கட்டப்பட்டன. ஏனெனில், விலங்குகள் அக்காலத்தில் பெரிதும் பேணிப் போற்றப்பட்டன. இது பொருளியலாக பயன் தந்ததோடு அவர்களுக்கு சமூக மதிப்பையும் வழங்கின. 19 ஆம் நூற்றாண்டு இடையில் மேலாளர்களைக் கொண்டு கவனித்த தீவனக் கொட்டிகள் அமைந்த பல குதிரைகளைக் கட்டிவைத்த குதிரைக் கொட்டில்கள் அமைந்து இருந்ததாகத் தெரிய வந்துள்ளது.
குதிரைகள்
குதிரைக் கொட்டில் எப்போதும் பயற்சியாளர், நோட்டமிடுபவர், பேணுநர் வாழும் பெரிய வளாகத்தில் அமைந்திருக்கும்.
பிற பயன்கள்
"Stable" எனும் ஆங்கிலச் சொல் ஒருவரால் பயிற்றப்பட்ட விளையட்டு வீரர் குழுவையும் கலயரங்கின் கலைஞர் குழுவையும் குறிக்கும். வரலாற்றியலாக இந்த ஆங்கிலச் சொல் குதிரைப்படை வீரர் குழுவையும் குறிக்கும்.
மேற்கோள்கள்
பகுப்பு:வேளாண்மைக் கட்டிடங்கள் பகுப்பு:கால்நடை மேலாண்மை பகுப்பு:குதிரை மேலாண்மை பகுப்பு:வாழிடம்
எண்ணக்கரு
right எண்ணக்கரு அல்லது சிந்தனை சிந்தித்தலின் ஊடாக பெறப்படும் ஒரு கரு (idea or proposition) அல்லது கருத்து ஆகும். தரப்பட்ட சூழமைவுக்கும் நிலைமைகளுக்கும் பொறுத்து சிந்தித்தல் ஒரு கருத்தை விளைவிக்கின்றது. கருத்து வெளி உலகைப் பற்றியதாகவோ (கருப்பொருள்) அல்லது நுண்புல அல்லது கருத்துருவ (நுண்பொருள்) பெறுமானமாகவோ இருக்கலாம்.
குறிப்பு
தரப்பட்ட வரையறையை ஒரு தொடக்கமாக மட்டும் கருதவும். இது பல வழிகளில் மேம்படுத்தக் கூடியதாக இருக்கும். சில வேளை முற்றிலும் பிழையானதாகவும் இருக்கலாம்.
பகுப்பு:அறிவு
2011 நைரோபி குழாய்த்தொடர் தீ விபத்து
2011 நைரோபி குழாய்த்தொடர் தீ விபத்து செப்டம்பர் 12, 2011 அன்று கென்யாவின் தலைநகர் நைரோபியில் குழாயிலிருந்து கசிந்த எரிபொருள் எண்ணெய் வெடித்து ஏற்பட்டதாகும். ஏறத்தாழ 100 நபர்கள்இந்தத் தீ விபத்தில் கொல்லப்பட்டதுடன் 116 நபர்கள் பல்வேறு நிலை தீப்புண்களுடன் மருத்துவமனைகளில் அனுமதிக்கப்பட்டுள்ளனர். இத்தகைய தீ விபத்து கென்யாவில் முன்னரே 2009ஆம் ஆண்டிலும் மோலோ என்னுமிடத்தில் நடந்துள்ளது; அப்போது 133 பேர் கொல்லப்பட்டுள்ளனர்.
காரணங்கள்
நைரோபியின் தொழிற்பேட்டையான லுங்கா லுங்கா பகுதியில் உள்ள ஓர் எரிபொருள் தொட்டியும் அரசுத்துறை நிறுவனமான கென்யா பைப்லைன் கம்பனிக்கு உரிமையான தொட்டியுடன் இணைந்த குழாய்த்தொடர் அமைப்பிலும்  எண்ணெய் கசிய துவங்கியது. இந்தக் குழாய்த்தொடரை அடுத்துள்ள மக்கள் நெருக்கமுள்ள சினாய் குடிசைப்பகுதியில் உள்ள மக்கள் கசியும் எண்ணெயை சேகரிக்கத் திரண்டனர். காலை பத்துமணி வாக்கில் பெரும் வெடிவிபத்து ஏற்பட்டு சினாய் பகுதி முழுவதும் தீ பரவியது.
வெடிவிபத்தின் காரணங்கள் முழுமையாக அறியப்படாவிடினும் சில அறிக்கைகளின்படி தூக்கியெறியப்பட்ட சிகரெட் துண்டினால் தீ மூண்டிருக்கலாம்  அல்லது அருகாமையிலிருந்த குப்பைகள் தீயிடலிலிருந்து காற்றின் திசைமாற்றத்தால் தீக்கொழுந்துகள் இங்கு எட்டியிருக்கலாம்என கருதப்படுகிறது.
எரிசக்தி அமைச்சர் கிரைட்டு முருங்கி குழாய்த்தொடரின் ஓரதர் அழுத்தம் தாங்காது எண்ணெயை சாக்கடையில் வழியவிட வைத்தது என்று கூறினார். கேபிசியி்ன் மேலாண் இயக்குனர் செலெஸ்ட் கிளின்டா இரு குழாய்த்தொடர்களிலிருந்து கசிவு ஏற்பட்டதாகவும் பொறியாளர்கள் பாய்ம அழுத்தத்தைக் குறைத்தபோதும் அதற்கு முன்னரே எண்ணெய் சாக்கடையில் கசியத் தொடங்கியதாகவும் கூறினார்.
உடலூறு உற்றவர்
துவக்கநிலை காவல்துறை மதிப்பீடுகள் இறந்தவர்களின் எண்ணிக்கையை நூற்றுக்கும் கூடுதலாக அறிவிக்கின்றன; மேலும், குறைந்தது116 பேர்கள் தீப்புண்களுடன் மருத்துவமனைகளில் சேர்க்கப்பட்டுள்ளனர். உடல்கள் முழுவதுமாக கருகிவிட்டமையாலும் சில சடலங்கள் அருகிலுள்ள சிற்றோடையில் அடித்துச் செல்லப்பட்டதாலும் இறந்தவர்களின் எண்ணிக்கையை சரியாக மதிப்பிடுவது கடினமாக உள்ளது. கென்யாவின் செஞ்சிலுவைச் சங்கத்தின் பேரிடர்  இடர்தீர்ப்பு அதிகாரி உடலூறு உற்றவர்களுக்கு  சங்கம் கருத்துரை வழங்குவதுடன் காணாமற் போனவர்களின் பட்டியலோடு ஒப்பிட்டு இறந்தவர்களின் எண்ணிக்கையை  சரிபார்க்கும் என்று கூறினார். மேலும் அவர் கூறுகையில் மருத்துவமனைகளுக்கு கொண்டுசெல்லப்பட்ட சடலங்கள் உருத்தெரியாவண்ணம் கருகிவிட்டமையால் மரபணு சோதனைகள் மூலமே அடையாளம் காணவியலும்  என்றார்.தி
திடீரென்று ஏற்பட்ட மருத்துவ நெருக்கடியை சமாளிக்க போதிய மருந்துகள், உணவு மற்றும் மருத்துவ பணியாளர்கள் பற்றாக்குறையால் மருத்துவமனைகள் திணறின. கென்யாவின் தேசிய மருத்துவமனையில் 22 தீப்புண்ணிற்கான படுக்கைகளே இருந்தன நீண்டகால சிகிட்சை அளிக்க குருத்திக்கொடை வழங்க சிறப்பு கூடாரங்கள் எழுப்பப்பட்டன.
பொறுப்பேற்றல்
இந்தத் தீ விபத்திற்கு குழாய்த்தொடரை இயக்கும் கென்யா பைப்லைன் கம்பனியின் மேலாண் இயக்குனரோ எரிசகதி அமைச்சரோ பொறுப்பேற்க மறுத்துள்ளனர். கிரைட்டு முருங்கி துவக்கத்தில் பாதிக்கப்பட்டோருக்கு கேபிசி ஈட்டுத்தொகை வழங்கும் என்று கூறினாலும் "தான் பொறுப்பில்லை" என்பதால் ஈட்டுத்தொகை வழங்கவியலாது என கேபிசி மறுத்துள்ளது.
2008ஆம் ஆண்டில் கேபிசி இக்குழாய்களுக்கு அடுத்திருந்த குடிசைவாசிகளை வெளியேற ஆணையிட்டபோதும் அவர்கள் காலி செய்ய மறுத்தனர். மாணவர்களின் எதிர்ப்பை அடுத்து ஓர் பல்துறை அமைச்சர் குழாம் போதிய நிதி கிடைக்கும்போது மாற்றிடம் வழங்க பெயர்களை சேகரிக்கும் பணியில் ஈடுபடுத்தப்பட்டது. கேபிசி குடிசைவாசிகளிடம் விழிப்புணர்வை அதிகரிக்க தனது பணியாளர்களை அனுப்பியதுடன் அப்பகுதியில் குழிகள் வெட்டுவதை தடுக்க வேண்டியதன் தேவையையும் அறிவுறித்தியிருந்தது.
அரசியல் தாக்கம்
கென்யாவின் பிரதமர் ராய்லா ஒடிங்காவும் துணை குடியரசுத்தலைவர் கலோன்சோ முசுயோகாவும் சம்பவ இடத்தை பார்வையிட்டு பல்வேறு மருத்துவமனைகளுக்கு வருகை புரிந்து பாதிக்கப்பட்டோருக்கும் துயரடைந்த உறவினர்களுக்கும் ஆறுதல் கூறினர். குடியரசுத் தலைவர் முவாய் கிபாக்கியும் கென்யா தேசிய மருத்துவமனையில் சிகிட்சை பெறும் பாதிக்கப்பட்டவர்களை சந்தித்தார்.
நிகழ்விற்கு பிறகான செயலாக்கம்
தேசிய சுற்றுச்சூழல் மேலாண்மை ஆணையம் (NEMA) 1999 சட்டப்படி செயல்படாத கேபிசி மீது நடவடிக்கை எடுக்கப்போவதாகவும் அந்தச் சட்டத்தில் கூறியபடி கசிவு அளவுகளை கட்டுப்படுத்த முயற்சிகள் செயலாக்கப்பட்டிருந்தால் இவ்வாறு எண்ணெய் சாக்கடைக்கு வழிந்தோடியிருக்காது எனவும் கூறியுள்ளது. தாங்கள் போதிய அளவில் செயல்பட்டதாக கேபிசியின் கூற்றை ஆணையம் ஏற்க மறுத்து 2003 சுற்றுச்சூழல் தாக்க மதிப்பீடு மற்றும் சுற்றுச்சூழல் கண்காணிப்பு கட்டுப்பாட்டு விதிகளின் கீழான கண்காணிப்பு அறிக்கையை பெறவில்லை என்பதையும் சுட்டிக் காட்டியுள்ளது. குழாய்த்தொடரை அடுத்த பகுதிகளை மக்கள் கூட்டமின்றி வைத்திருப்பது கேபிசியின் கட்டாயத் தேவையானபோதும் கடந்த 20 ஆண்டுகளாக இந்தக் குடிசைகள் இங்குள்ளன. மேலும் கேபிசி சாக்கடைநீர் கலக்கும் நைரோபி ஆற்றின் வழியில் பயிர் மற்றும் உயிரினங்களுக்கான சுற்றுச்சூழல் தாக்கம் குறித்தும் செயல்படவேண்டும் என ஆணையம் வலியுறுத்தி உள்ளது.
நிகழ்விற்கு முன்பான எச்சரிக்கைகள்
2009ஆம் ஆண்டிலேயே உள்ளூர் நாளிதழ் "டெய்லி நேஷனில்" சினாய்ப் பகுதி குடிசைகள் குழாய்த்தொடருக்கு வெகு அருகாமையில் இருப்பது எந்நேரமும் இத்தகைய விபத்து நிகழ சூழிடர் கொண்டுள்ளதாக இதழியலாளர் ஜான் கிராச்சு எழுதியுள்ளார். எரிசக்தி அமைச்சகத்திற்கான நிரந்தர செயலாளர், பாட்றிக் நியோக், கேபிசி தனது குழாய்களை சீர்படுத்த ஆணையிட்டபோதும் இதற்கான நிதியை நிதி அமைச்சகம் வழங்கவில்லை எனக் கூறப்படுகிறது.
மேற்கோள்கள்
பகுப்பு:2011 நிகழ்வுகள் பகுப்பு:கென்யாவில் நிகழ்வுகள்
கிரவுஞ்சமலை
குருகொடு பெயர் பெற்ற வரையைக் கிரவுஞ்சமலை என்று குறிப்பிடுகின்றனர். இது இப்போதுள்ள விந்திய-சாத்புரா மலைக்குன்றுகளாகும்.
முருகன் இந்த மலையை வேலெறிந்து நொறுக்கினாராம். நாவலந்தண்பொழில், வடமொழி பேசும் நாடு ஆகிய இரண்டுக்கும் இடையே இந்த மலை இருந்த்தாம்.
அடிக்குறிப்பு
பகுப்பு:சங்க காலப் புவியியல்
மேச்சபங்காள
மேச்சபங்காள இராகம் கருநாடக இசையில் பயன்படும் இராகங்களில் ஒன்றாகும். இது 44 ஆவது மேளகர்த்தா இராகமாகிய, "வஸூ" என்றழைக்கப்படும் 7 ஆவது சக்கரத்தின் 2 ஆவது மேளமாகிய பவப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:பவப்பிரியாவின் ஜன்னிய இராகங்கள்
ஐ.என்.எஸ். காமோர்த்தா
'''ஐ.என்.எஸ். காமோர்த்தா''' என்பது இந்தியாவில் தயாரிக்கப்பட்ட முதல் நீர்மூழ்கி எதிர்ப்புப் போர்க் கப்பலாகும். ஐ.என்.எஸ். காமோர்த்தா புதிய போர்க்கப்பலை விசாகப்பட்டினத்தில் நடைபெற்ற விழாவில் ஆகஸ்ட் 23, 2014 ஆம் ஆண்டு இந்தியாவின் பாதுகாப்பு துறை அமைச்சர் அருண் ஜெட்லி, இந்தியக் கப்பல் படைக்கு அர்பணித்தார்.
வெளி இணைப்புகள்
பகுப்பு:இந்திய போர்க் கப்பல்கள் பகுப்பு:இந்தியக் கடற்படை
பொன்குண்டு
பொன்குண்டு என்பது இந்தியாவின் தமிழ்நாட்டில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.
விளக்கப்படங்கள்
2001 மக்கள் தொகை கணக்கெடுப்பின்படி பொன்குண்டுவில் மொத்த மக்கள் தொகை 708 ஆகும்.இதில் 331 பேர் ஆண்கள் மற்றும் 377 பேர் பெண்கள் உள்ளனர்.இதில் பாலின விகிதம் 1139 கல்வியறிவு விகிதம் 74.92
மேற்கோள்
பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள்
குபேர லிங்கம்
செல்வத்தின் அதிபதியான குபேரன் வணங்கிய இலிங்க உருவத்திருமேனி குபேர இலிங்கம் என்று அழைக்கப்படுகிறது. திருவண்ணாமலையில் குபேரன் கிரிவலம் வந்தபொழுது அவருக்கு இந்த இலிங்கம் சுயம்புவாக தோன்றி காட்சி தந்ததாக கூறப்படுகிறது.
குபேர இலிங்கத்தினை வழிபடுவோருக்கு செல்வங்கள் கிடைக்கும் என்பதும், முறையில்லா வழியில் செல்வம் சேர்த்தவர்களுக்கு அப்பாவங்கள் விலகும் என்பதும் சைவர்களின் நம்பிக்கையாகும்.
இவற்றையும் காண்க
சுவர்ண பைரவர்
வெளி இணைப்புகள்
பகுப்பு:சிவ வடிவங்கள்
புறத்தாக்குடி
புனித சவேரியார் தேவாலயம் புறத்தாக்குடி (Purathakudi) என்பது இந்தியாவிலுள்ள தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஓர் கிராமம். இங்கு 325 வருட பழமையான கிறிஸ்துவ தேவாலயம் மற்றும் 65 வருட பள்ளியும் அமைந்துள்ளது.
திருத்தல வரலாறு
325 ஆண்டுகளை கடந்து இன்றும் குன்றாத புகழுடன் சிறந்த பங்காக புறத்தாக்குடி பங்கு இயங்கி வருகிறது. "சவேரியார் பட்டினம் " என்றும் அழைக்கபடுகிறது. இப்பகுதியில் வாழும் மக்கள் முதலில் மகிழம்பாடி என்ற இடத்தில் வசித்து வந்தனர். ஒரு நாள் இப்பகுதியில் வாழ்ந்த பெண்ணொருத்தி தன் குழந்தையை தொட்டிலில் போட்டுவிட்டு தண்ணீர் பிடிக்க வெளியே சென்று விட்டாள். திரும்பி வந்து பார்க்கும் போது தொட்டிலில் குழந்தை இல்லை. குழந்தை அடுப்பின் உள்ளே எரிந்து கொண்டிருந்தது. இந்த சிறு குழந்தையை பலியாக்கியதோடு மட்டுமில்லாமல் ஈருயிர் ஓருடல் மகளிர் (கர்ப்பிணி பெண்கள்)-யும்  பலி கொடுக்க வேண்டுமென்று அந்தக் கொடூரமான தேவதை "கொழந்தளாயி" கேட்டதாக வரலாறு கூறுகிறது. இதனால் கோபம் கொண்ட மக்கள் அத்தேவதையின் சிலையை ஏரியில் எறிந்து விட்டு மகிழம்பாடியின் எல்லையை விட்டு வெளியேறியதாக கூறப்படுக்கிறது.
புறம் (வெளியே) சென்று குடியேறியதால் இது புறம்+அத்து+குடி = புறத்தாக்குடி என்று அழைக்கப்படுகிறது. அப்பொழுது அங்கு வந்த யேசு சபையினர் அவர்களுக்கு திருமுழுக்கு வழங்கி கிறிஸ்துவர்களாக்கினர். கிறிஸ்துவ நெறி தழுவி குடியேறியதும் தங்களின் வழிபாட்டிற்காக ஒரு மண்மேடை அமைத்தனர். பிறகு கீழ்த்திசை நோக்கிய அமைப்பில் சிறுகோவில் கட்டினர். யேசு சபை குருக்கள் தூய சவேரியார் பெயரால் இக்கோவிலை அழைத்தனர். அதன் பிறகு இத்தாலிய பாணியில் இரு சிறகுடைய மண்டபக் கோவில் வடதிசை நோக்கி அமைந்தது. பிரஞ்சுகாரர்களுக்கும் ஆங்கிலேயருக்கும் ஏற்பட்ட இடைவிடாத போரினால் திருச்சியிலிருந்து பாண்டிசேரிக்கு புறத்தாக்குடி வழியாகவே போக்குவரத்தை அமைத்திருந்தது. போரில் இறந்த பிரஞ்சு ராணுவ அதிகாரியின் மனைவி மாறினி அவர்கள் இங்கு தங்க நேர்ந்தபோது கோவிலின் இடப்பற்றாக்குறையை உணர்ந்தார். தூய சவேரியாரின் பற்று காரணமாக ஒரு பெரிய ஆலயத்தை தெற்கு நோக்கி எழுப்பினார். இவ்வாலயம் 1255-இல் இந்திய அப்போஸ்தலரான தூய சவேரியாருக்கு அர்ப்பணிக்கப்பட்டது.
=காலக்கண்ணாடி:=
1680 - சேசு சபை குருக்களால் திருமுழுக்கு பெற்ற கிறிஸ்தவர்களுக்காக கோவில் எழுப்பப்பட்டது.
1715 – பிரஞ்ச் ராணுவத் தளபதியின் மனைவி மரிஹினியால் கோவில் விரிவுபடுத்தப்பட்டு, புனித சவேரியாருக்கு அர்பணிக்கப்பட்டது.
1730 – வீரமா முனிவரின் கண்காணிப்பில் இருந்தது.
1762 – பெரியவர்சீலியில் இங்கிருந்த பங்கு குரு கோயில் எழுப்பினார்.
1767 – அருள் திரு சதானந்தரின் உடல் ஞானதிக்கர் தோப்பில் அடக்கம் செய்யப்பட்டது.
1774 – சேசு சபையின் பணி முடக்கம் – கோவானிய குருக்கள் இப் பங்கின் பொறுப்பேற்றார்- பாரிஸ் அத்திய வேதபோதக சபை பொறுப்பேற்குமாறு பணிக்கப்பட்டது..
1777 – பாரிஸ் அந்நிய வேதபோதக சபையின் ( M.E.P) வருகை.
1786 – அருள்திரு. பெப்ரி (M.E.P) பங்குத்தந்தை. 6000 – 7000 கிருஸ்தவர் – சாம்பெனாய்ஸ் ஆயர் வருகை.
1800 – 76, கிருஸ்தவர்கள் கோயம்புத்தூர் மாவட்டத்திலிருந்த கருவுருக்குச் சென்றனர். (கருர்)
1830 – பாரிஸ் மிஷனரிகள் புரத்தாக்குடி பங்கின் பொறுப்பேற்க முயலுதல்.
1835 – சேசு சபை மீண்டும் பொறுப்பேற்றல்.
1838 – அருள்திரு. கார்னியர் பங்குத்தந்தையானார்.
1839 – அருள்திரு. பெடின் பங்குத்தந்தையானார்.
1840 – இரு குடும்பங்கள் பிரிவினைச் சகோதரர் சபையில் சேர்ந்தனர். ஆண்கள் தொடக்கப்பள்ளி தொடங்கப்பட்டது
1842 – பாண்டிச்சேரி – மதுரை மிஷன் எல்லை வரையறுக்கப்பட்டது. புரத்தாக்குடி பாண்டிச்சேரி மிஷனுக்குரியதாயிற்று. அருள்திரு. மஹெ புதிய பங்குத்தந்தையானார்.
1846 - அருள்திரு .லீகூஸ்ட் அடிகளார் பங்குத்தந்தையானார். 11 ஆண்டுகள் பணி. மிகவும் வணக்கத்திற்குரிய பொனான் ஆயரின் பங்கு விசாரனை.
1849 – புரத்தாக்குடியிலிருந்து பிரிந்து பெரியவர்சீலி தனிப்பங்காக அமைந்து,பங்குத்தந்தையரின் புதிய இல்லம் அமைக்கப்பட்டது.
1850 – பாண்டிச்சேரி மிஷனின் இங்குள்ள (தற்போதய குடந்தை மாவட்டம்) 5 மறை மாவட்டங்களில் ஒன்றாக விளங்கிற்று.
1855 – அருள்திரு. லீகூஸ்ட் அடிகள் வேதியர் பயிற்சி பள்ளியைத் தொடங்கினார்.
1857 – அருள்திரு. பெடினியர் பங்குத்தந்தையானார். மிகவும் வணக்கத்திற்குரிய – பொனான் ஆயர் அவர்களால் புதுவை மாதா – இருதய சபை மடம் இங்கு தோன்றியது. பெண்கள் தொடக்கப் பள்ளி தோற்றம்.
1863 – இறையடி அடைந்த அருள்திரு. லீகூஸ்ட் அடிகளார் உடல் ஞானாதிக்கர் தோப்பில் அடக்கம் செய்யப்பட்டது.
1874 – உத்தமனூர் பங்கு புரத்தாக்குடியிலிருந்து பிரிதல்.
1875 – மிகவும் வணக்கத்திற்குரிய _ லவுணான் ஆயரின் பங்கு விசாரனை.
1884 – மிகவும் வணக்கத்திற்குரிய காந்தி ஆயரின் பங்கு விசாரனை. அருள்திரு.தோபியாஸ் அடிகளார் கோயிலை விரிவுபடுத்த தொடங்கினார்.
1888 – விரிவுடன் கூடிய புதிய கோவிலாய் கட்டி முடிக்கப்பட்டது.
1890 – அருள்திரு – டிடியர் _ பங்குத்தந்தையானார்.
1892 – அருள்திரு. அகஸ்டின் ஆவே பங்குத் தந்தையானார்.
1893 – அருள்திரு. சுவாமிநாதர் பங்குத்தந்தையானார். கணக்கெடுப்பு கத்தோலிக்கர்: 4000
1894 – மீண்டும் அருள்திரு. டிடியர் பங்குத் தந்தையானார்.
1895 – மந்தைவெளி பிரச்சனை _ நீதிமன்றத்தில் வழக்கு.
1897 – அருள்திரு. M.A. சேவியர் (சவரிநாதர்) பங்குத் தந்தையானார். 33 ஆண்டுகள் பணி.
1898 – 150 – கத்தோலிக்கர்கள் பிரிவினைச் சபையில் சேர்தல்.
1899 – குடந்தை மறைமாவட்டத்தின் தோற்ரம், புரத்தாக்குடி அதன் அங்கமாகுதல். நீதிமன்றம் தீர்ப்பு: வெற்றி.
1906 – பிரிவினைச் சபையில் சேர்ந்தோர் மீண்டும் கத்தோலிக்கராகுதல்.
1909 – அன்னா சவரிநாதர் ஞானாதிக்கர் தோப்பில் அடக்கம் செய்யப்பட்டார்.
= பங்குத் தந்தையர்கள்: =
1730 முதல் 1760 வரை அருட்திரு வீரமாமுனிவர் அவர்கள்
1760 முதல் 1765 வரை அருட்திரு ஞானாதிக்கர் அடிகளார்
1765 முதல் 1774 வரை அருட்திரு தைரியநாதர் அவர்கள்
கோவா ஆளுகை:-
1774 – 1784 –-- அருட்திரு தத்துவநாதர்
1784 – 1787 --- அருட்திரு சதானந்தர்
1787 – 1796 --- அருட்திரு அருளானந்தர்
பாரிஸ் வேத போதக சபை:-
1796 – 1835 --- அருட்திரு ஃபேப்ரி
யேசு சபை ஆளுகை:-
1839 – 1842 --- அருட்திரு பெடின்
1842 – 1846 --- அருட்திரு மஹெ
1846 – 1857 --- அருட்திரு ஞானாதிக்கர் (லீகூஸ்ட்)
1857 – 1865 --- அருட்திரு பழனியர்
1865 – 1884 --- அருட்திரு பிரிச்சர்டு
1889 – 1892 --- அருட்திரு டிடியர் ஞானபிரகாசம்
1892 – 1893 --- அருட்திரு அகஸ்டின் ஆவே
1893 – 1894 --- அருட்திரு சுவாமிநாதர்
1894 – 1897 --- அருட்திரு டிடியர்
1897 – 1899 --- அருட்திரு M.A.சேவியர்
குடந்தை ஆளுகை:-
1899 – 1930 --- அருட்திரு M.A சேவியர் (சவரிநாதர்)
1930 – 1932 --- அருட்திரு L. பிரகாசம்
1932 – 1933 --- அருட்திரு J.M. ரோச்
1933 – 1944 --- அருட்திரு S. அற்புதசாமி
1948 – 1963 --- அருட்திரு G. சூசைநாதர்
1963 – 1965 --- அருட்திரு K.M. ஞானிநாதர்
1965 – 1972 --- அருட்திரு A. ராயப்பநாதர்
1972 – 1973 --- அருட்திரு சிலுவை அருளப்பர்
1984 – 1992 --- அருட்திரு T. ஜோசப்
1992 – 1994 --- அருட்திரு P. ஆரோக்கியசாமி லூர்தஸ்
1994 – 1995 --- அருட்திரு A. லூர்துசாமி
1995 – 1997 --- அருட்திரு R. சவரிமுத்து
1997 – 2003 --- அருட்திரு L. குழந்தைசாமி